b'\n_START_ARTICLE_\nPrekmurska jezikovna vojna\n_START_PARAGRAPH_\nPrekmurska jezikovna vojna je bila kulturna in jezikovna razprava, ki se je odvijala v 30. letih 20. stoletja. Potekala je med Jo\xc5\xbeefom Kleklom in njegovimi somi\xc5\xa1ljeniki ter mlaj\xc5\xa1imi prekmurskimi izobra\xc5\xbeenci pod vodstvom Mi\xc5\xa1ka Kranjca._NEWLINE_Kranj\xc4\x8dev krog je zagovarjal, naj se v javnem \xc5\xbeivljenju dosledno uporablja slovenski knji\xc5\xbeni jezik, Klekov pa uporabo prekmur\xc5\xa1\xc4\x8dine._NEWLINE_Prekmurski dijaki so menili, da je napo\xc4\x8dil \xc4\x8das za intenzivnej\xc5\xa1o jezikovno integracijo in duhovno konsolidacijo. Zato naj ne bi bilo potrebno uporabljati prekmurskega jezika niti v tisku, niti v doma\xc4\x8dem okolju. Proti tem je protestiral Klekl in drugi evangeli\xc4\x8danski in katoli\xc5\xa1ki duhovniki, saj je imela prekmur\xc5\xa1\xc4\x8dina pomembno vlogo v vsakdanu in identiteti Prekmurcev. Med drugimi je tudi Mi\xc5\xa1ko Kranjec zastopal idejo, da je potrebno prekmur\xc5\xa1\xc4\x8dino odstraniti iz tiska, s \xc4\x8dimer pa se Avgust Pavel ni strinjal.'